C 368/1

RAPPORT

dwar il-kontijiet annwali tal-Impriża Konġunta Artemis għas-sena finanzjarja 2010, flimkien mat-tweġibiet tal-Impriża Konġunta

2011/C 368/01

INTRODUZZJONI

Il-kontribut massimu tal-UE lill-Impriża Konġunta Artemis li jkopri l-ispejjeż operattivi u l-attivitajiet ta’ riċerka huwa ta’ EUR 420 miljun li għandhom jitħallsu mill-baġit tas-Seba’ Programm ta’ Qafas għar-Riċerka (3) . L-assoċjazzjoni Artemisia għandha tagħmel kontribut ta’ mhux aktar minn EUR 30 miljun għall-ispejjeż operattivi. L-Istati Membri fl-Artemis għandhom jagħmlu kontributi in natura għall-ispejjeż operattivi (permezz tal-faċilitazzjoni tal-implimentazzjoni tal-proġetti), u jagħmlu kontributi finanzjarji li għandhom jammontaw għal mill-inqas 1,8 darbiet aktar mill-kontribut finanzjarju tal-UE. Kontributi in natura għandhom jingħataw ukoll mill-organizzazzjonijiet tar-riċerka li qegħdin jieħdu sehem fi proġetti.

ID-DIKJARAZZJONI TA’ ASSIGURAZZJONI

Ir-responsabbiltà tad-Direttur

Ir-responsabbiltà tal-Qorti

L-opinjoni dwar l-affidabbiltà tal-kontijiet

L-opinjoni dwar il-legalità u r-regolarità tat-tranżazzjonijiet li fuqhom huma bbażati l-kontijiet

KUMMENTI DWAR IL-ĠESTJONI TAL-BAĠIT U DIK FINANZJARJA

Implimentazzjoni tal-baġit

Is-sistemi ta’ kontroll intern

L-Impriża Konġunta ma implimentatx b’mod sħiħ il-kontrolli interni tagħha u s-sistemi ta’ informazzjoni finanzjarji matul l-2010. B’mod partikolari, aktar xogħol hu meħtieġ fuq il-verifika operattiva għal klejms ta’ spejjeż, fuq l-assigurazzjoni pprovduta miċ-ċertifikati tal-awtoritajiet nazzjonali u l-istrateġija ex post ta’ verifika. Dawn huma elementi importanti għas-sistema tal-Impriża Konġunta ta’ kontroll intern.

Fil-qasam ta’ verifika ex ante, il-fiduċja titpoġġa b’mod sħiħ kollha fuq iċ-ċertifikati pprovduti mill-awtoritajiet nazzjonali u ma twettqu l-ebda kontrolli oħra biex jiżguraw il-legalità u r-regolarità tal-ispejjeż iddikjarati mill-benefiċjarji.

Il-verifika ex post ta’ klejms ta’ spejjeż relatati mal-proġetti ġiet delegata b’mod sħiħ lill-Istati Membri, mingħajr ma jiġi eżerċitat l-ebda kontroll mill-Impriża Konġunta (13) . Dan se jagħmilha diffiċli għall-Impriża Konġunta sabiex tiżgura: i) li l-interessi finanzjarji tal-Membri tagħha jiġu mħarsa adegwatament, kif meħtieġ mir-Regolament tal-Kunsill (14) , u ii) il-legalità u r-regolarità tat-tranżazzjonijiet li huma bbażati fuqhom.

KWISTJONIJIET OĦRA

Il-Funzjoni ta’ verifika interna u s-Servizz ta’ Verifika Interna tal-Kummissjoni

Nuqqas ta’ ftehim dwar l-ospitalità

(1) Ir-Regolament tal-Kunsill (KE) Nru 74/2008 tal-20 ta’ Diċembru 2007 (KE) dwar it-twaqqif tal-“Impriża Konġunta Artemis” għall-implimentazzjoni ta’ Inizjattiva Teknoloġika Konġunta f’Sistemi Inkorporati tal-Kompjuter (ĠU L 30, 4.2.2008, p. 52).

(2) L-Anness jagħti sommarju tal-kompetenzi, attivitajiet u riżorsi disponibbli tal-Impriża Konġunta. Huwa ppreżentat għal għanijiet ta’ informazzjoni.

(3) Is-Seba’ Programm Kwadru, adottat mid-Deċiżjoni Nru 1982/2006/KE tal-Parlament Ewropew u tal-Kunsill, jiġbor flimkien l-inizjattivi kollha tal-UE relatati mar-riċerka taħt saqaf wieħed u għandu rwol kruċjali fil-ksib tal-iskopijiet ta’ tkabbir, kompetittvità u impjiegi. Huwa ukoll pilastru ewlieni għaż-Żona Ewropea tar-Riċerka u l-Innovazzjoni.

(4) Dawn il-kontijiet huma akkumpanjati minn rapport dwar il-ġestjoni tal-baġit u dik finanzjarja matul is-sena li, fost l-oħrajn, jagħti rendikont tar-rata ta’ implimentazzjoni tal-approprjazzjonijiet flimkien ma’ informazzjoni fil-qosor dwar it-trasferimenti ta’ approprjazzjonijiet fost il-partiti varji tal-baġit.

(5) Ir-rendikonti finanzjarji jinkludu l-karta tal-bilanċ u l-kont tar-riżultat ekonomiku, it-tabella tal-fluss ta’ flus, l-istqarrija ta’ bidliet f’assi netti u l-anness għar-rendikonti finanzjarji li jinkludu d-deskrizzjoni tal-politika tal-kontabilità prinċipali u informazzjoni oħra ta’ spjegazzjoni.

(6) Ir-rapporti tal-implimentazzjoni tal-baġit jikkonsistu fil-kont tar-riżultat tal-baġit u fl-anness tiegħu.

(7) ĠU L 248, 16.9.2002, p. 1.

(8) L-Artikolu 33 tar-Regolament tal-Kummissjoni (KE) Nru 2343/2002 (ĠU L 357, 31.12.2002, p. 72).

(9) L-Artikolu 38 tar-Regolament (KE, Euratom) Nru 2343/2002.

(10) Ir-regoli dwar il-preżentazzjoni tal-kontijiet u tal-kontabilità mill-Aġenziji huma stabbiliti fil-kapitolu 1 tat-Titolu VII tar-Regolament (KE) Nru 2343/2002, kif l-aħħar emendat bir-Regolament (KE, Euratom) Nru 652/2008 (ĠU L 181, 10.07.2008, p. 23) u huma fil-fatt inkorporati fir-Regoli Finanzjarji tal-Impriża Konġunt.

(11) Il-Federazzjoni Internazzjonali tal-Kontabilisti (IFAC) u l-Istandards Internazzjonali tal-Istituzzjonijiet Supremi tal-Verifika (ISSAI).

(12) L-Impriża Konġunta tagħmel pagamenti ta’ prefinanzjament għal proġetti biss ladarba l-ftehimiet ta’ għotja nazzjonali ġew iffirmati mill-awtoritajiet nazzjonali. Fl-aħħar tas-sena, kien għad hemm ftehimiet ta’ għotja nazzjonali għas-sejħiet tal-2008 u tal-2009 li ma kinux ġew iffirmati.

(13) Il-ftehimiet amministrattivi ffirmati mill-Awtoritajiet Nazzjonali ta’ Iffinanzjar (NFAs) ma jispjegawx b'mod dettaljat l-arranġamenti prattiċi għall-verifiki ex post (jiġifieri l-metodoloġija tal-verifika, proċeduri li jridu jiġu applikati) li għandhom jitwettqu mill-NFA’s. L-NFA’s huma legalment marbuta biss biex jikkomunikaw r-riżultati ta’ dawn il-verifiki lill-Impriża Konġunta.

(14) L-Artikolu 12 tar-Regolament tal-Kunsill li jwaqqaf Impriża Konġunta jiddikjara li l-Impriża Konġunta “għandha tiżgura li l-interessi finanzjarji tal-membri tagħha ikunu adegwatament protetti billi twettiq jew tqabbad lil min iwettaq kontrolli interni u esterni adatti” u li “għandha twettaq kontrolli fuq il-post u verifiki finanzjarji fost id-destinatarji tal-finanzjament pubbliku tal-Impriża Konġunta Artemis. Il-kontrolli u l-verifiki għandhom isiru direttament mill-Impriża Konġunta Artemis jew mill-Istati Membri Artemis f’isimha.”

(15) (a) ċiklu strateġiku mhux komplut ta’ ppjanar u monitoraġġ tal-IT, (b) nuqqas ta’ politiki u regoli kompluti ta’ sigurtà formali, (c) ġestjoni ta’ Riskju tal-IT mhux kompluta (d) nuqqas ta’ Pjan tal-Kontinwità tan-Negozju (BCP) u Pjan ta’ Irkupru ta’ Diżastru komplut u ttestjat (DRP).

TWEĠIBIET TAL-IMPRIŻA KONĠUNTA ARTEMIS

Paragrafu 16

Ġaladarba l-parti operattiva tal-baġit tiddependi mill-impenn tal-Istati Membri, u peress li għall-biċċa l-kbira tagħhom dan jista' jkun possibbli biss wara l-adozzjoni tal-baġit nazzjonali, il-baġit ġie adottat mill-Bord Amministrattiv matul il-laqgħa tiegħu ta’ Jannar 2011.

L-istruttura u l-preżentazzjoni tal-baġit ġew adattati fil-baġit 2011, skont ir-rimarki u r-rakkomandazzjonijiet li kienu saru mill-Qorti tal-Awdituri.

Paragrafu 17

Naqblu mal-kummenti tal-Qorti tal-Awdituri. Artemis qiegħda tagħmel li tista' biex tħaffef il-pass tal-proċess.

Paragrafu 20

Prinċipalment, il-verifiki ex post jiġu ddelegati lill-Istati Membri ta’ Artemis. Qed jitbassru xi eċċezzjonijiet fl-istrateġija tal-verifika ex post adottata. Bħalissa Artemis qiegħda tiġbor tagħrif dwar id-diversi strateġiji nazzjonali mill-Istati Membri u dwar ir-riżultati tal-verifika ex post. Imbagħad biħsiebna nanalizzaw mal-IAS (l-awditur intern ta’ Artemis) l-mod kif nistgħu ntejbu u nirrevedu l-istrateġija tagħna.

Paragrafu 21

Il-formalizzazzjoni tal-politiki u tal-proċeduri għadha għaddejja, u għadha ma tlestiet minħabba s-sitwazzjoni temporanja tas-sede proviżorja ta’ Artemis matul l-2010.

Paragrafu 22

Inkwantu l-proċessi kummerċjali l-oħrajn, Artemis tiddependi mill-informazzjoni mogħtija mill-Awtoritajiet Nazzjonali u qiegħda taħdem ħalli ttejjeb is-sistema. (ara 20)

Paragrafu 23

Fi ħdan l-ABAC (għodda tal-IT li tittratta l-kontijiet u l-pagamenti), Artemis tuża proċedura biex tnaqqas l-interessi fuq il-prefinanzjamenti, b'mod konformi mat-tbassir u mad-dokumentazjoni fl-ABAC mill-Kummissjoni Ewropea. Madankollu s'issa l-Awtoritajiet Nazzjonali ma ddikkjarawx interessi mill-prefinanzjamenti. Artemis biħsiebha tistaqsi lill-Awtoritajiet Nazzjonali kwantu r-regoli li jirrigwardaw l-obbligu tal-benefiċjarji li jiddikjaraw l-interessi ġġenerati mill-prefinanzjamenti.

Paragrafu 24

Dan il-punt qed jiġi ttrattat flimkien mas-Servizz tal-Verifika Interna tal-Kummissjoni.

Paragrafu 25

Il-Karta tas-Servizz tal-Verifika Interna tal-Kummissjoni ġiet adottata mill-Bord Amministrattiv fil-25 ta’ Novembru 2010. Ir-regoli finanzjarji ta’ Artemis ser jiġu emendati skont din l-adozzjoni fil-mument opportun.

Paragrafu 26

L-Impriża Konġunta Artemis qed tkompli tikkoopera fl-implimentazzjoni tad-dispożizzjonijiet ta’ ftehim ta’ Stat Ospitant, u qed tistennna l-eżitu tal-fażi li jmiss tal-proċedura sabiex jiġi ffirmat il-ftehim.